Οι κειμενικές σχέσεις της Ανάπτυξης και της Επεξήγησης και οι παράγοντες που τις διαφοροποιούν στην ελληνική γλώσσα
Creators: name: Βαρσαμόπουλος, Βασίλειος Σωτηρίου
Publisher: name: Aristotle University of Thessaloniki
Year: 2020
Subjects: Κειμενικές σχέσεις
Θεωρία Τμηματικής Κειμενικής Αναπαράστασης
Σημασιολογία
Discourse relations
Segmented Discourse Representation Theory
Semantics

description: Η παρούσα μεταπτυχιακή διπλωματική εργασία αντλώντας από τους τομείς της Δυναμικής Σημασιολογίας και της Θεωρίας Τμηματικής Κειμενικής Αναπαράστασης αποτελεί μία προσπάθεια μελέτης των ρητορικών κειμενικών σχέσεων της Ανάπτυξης και της Επεξήγησης στην ελληνική γλώσσα. Παράλληλα, διερευνά τους γλωσσικού παράγοντες που πιθανώς της διαφοροποιούν. Οι παράγοντες που ερευνήθηκαν στα πλαίσια της συγκεκριμένης εργασίας ήταν οι εξής: • η ρηματική γραμματική και λεξική όψη των δύο υπό σύνδεση εκφωνημάτων • η χρονική αλληλουχία και διαδοχή των γεγονότων που περιγράφονται από τα δύο συνδεδεμένα κειμενικά τεμάχια • οι σημασιολογικές σχέσεις και οι σχέσεις επανάληψης που αναπτύσσονται μεταξύ των όρων, ουσιαστικών και ρημάτων, των δύο εκφωνημάτων • η ύπαρξη συνδέσμων για την ένωση των δύο κειμενικών τεμαχίων • η ύπαρξη επιρρηματικών προσδιορισμών εντός των εκφωνημάτων Η έρευνά μας εντάσσεται στα πλαίσια της Γλωσσολογίας Σωμάτων Κειμένων. Έτσι, για τη μελέτη των δύο συγκεκριμένων ρητορικών σχέσεων χρησιμοποιήθηκε ένα σώμα κειμένων, το οποίο αποτελείτο από 130 κείμενα του αρθρογραφικού και ειδησεογραφικού λόγου. Στη συνέχεια, τα κείμενα αυτά επισημειώθηκαν ως προς τα υπό μελέτη χαρακτηριστικά με τη βοήθεια του προγράμματος επισημείωσης UAM CorpusTool. Η επεξεργασία των δεδομένων και η στατιστική τους ανάλυση έγινε μέσω της γλώσσας προγραμματισμού ανοιχτού κώδικα R, έτσι ώστε να αναδειχθεί ο βαθμός συσχέτισης των παραγόντων, που ερευνήθηκαν, με κάθε μία από τις κειμενικές σχέσεις της Ανάπτυξης και της Επεξήγησης. Τέλος, τα αποτελέσματα αναλύθηκαν και η έρευνα οδηγήθηκε σε ορισμένα συμπεράσματα, τα οποία παρουσιάζονται στο τέταρτο κεφάλαιο της ανά χείρας μεταπτυχιακής διπλωματικής εργασίας
description: The aim of this paper, which is based on the fields of Dynamic Semantics and Segmented Discourse Representation Theory, is to study the ways the rhetorical discourse relations of Elaboration and Explanation are represented in Greek language. Simultaneously, this paper investigates the linguistics factors that may differentiate these rhetorical relations. The factors that we investigate are these: • the grammatical and lexical aspect of the verbs of the two utterances • the temporal order of the events that are describing in the two rhetorical connected utterances • the semantic relations and the repeat between the words of the two discourse segments • the conjunctions that may connect the two utterances • the adverbs that may appear in the two connected segments In this context, a corpus of 130 journalist texts was used and the typical features between the linguistic factors and the discourse relations of Elaboration and Explanation were annotated via an annotation scheme, created with the annotation program UAM CorpusTool. The processing of the data was done through the programming language R, in order to calculate the degree of correlation between these factors and the discourse relations. Finally, the results were analyzed and some conclusions were drawn